**Forslag til:**

**Selvstyrets bekendtgørelse om betaling for sundhedsvæsenets ydelser**

I medfør af § 24, i landstingsforordning nr. 15 af 6. november 1997 om sundhedsvæsenets ydelser m.v., som ændret ved landstingsforordning nr. 12 af 14. november 2004, fastsættes følgende:

*Sengedagspris*

**§ 1.** Ved betalingspligtig indlæggelse eller anden indkvartering med overnatningsmulighed på sundhedsvæsenets enheder, opkræves følgende sengedagspriser pr. påbegyndt døgn:

1) 18.900 kr. for Dronning Ingrids Hospital, Regionssygehuse og sundhedscentre.  
2) 37.850 kr. for Intensiv Terapi Afdeling (ITA) og Intermediær Monitorerings Afdeling, Dronning Ingrids Hospital.  
3) 7.600 kr. for psykiatrisk enhed i Danmark.  
4) 3.250 kr. for plejepatienter i det Grønlandske Sundhedsvæsen.  
5) 7.600 kr. for svære plejepatienter i det Grønlandske Sundhedsvæsen.  
 *Stk. 2*. Sengedagsprisen i stk. 1, nr. 1-4 dækker prisen for overnatning og fuld kost, samt for den almindelig pleje.

*Stk. 3.* Sengedagsprisen i stk. 1, nr. 5 dækker prisen for overnatning og fuld kost, samt for særlig pleje.

*Patienttransport og evakueringer*

**§ 2.** Ved betalingspligtig patientoverflytning med eller uden ledsagelse mellem 2 enheder i Sundhedsvæsenet eller mellem en enhed i Sundhedsvæsenet og en sundhedsenhed i Danmark, Island eller øvrige udland sker betaling efter regning, medmindre andet fremgår af aftaler eller anden gældende regulering på området.

*Behandlings – og undersøgelsesomkostninger*

**§ 3**. Takster for omkostninger i forbindelse med sundhedsfaglig udredning, behandling eller pleje af stationære og ambulante patienter, som ydes ud over hvad der er inkluderet i en sengedagspris, jf. § 1 i denne bekendtgørelse, afregnes efter time- og vareforbrug.

*Stk. 2.* Takster for sundhedsfaglig undersøgelse og behandling af ambulante og indlagte patienter er fastsat til en timetakst, hvor der rundes op efter hver påbegyndt halve time. Minimumstakst vil altid være for 1 time:

1) 750 kr. for lægeydelser, uanset lægens stilling.  
2) 550 kr. for plejefaglige ydelser, uanset faggruppe.  
3) 400 kr. for portører og andre medhjælpere.  
4) 750 kr. for tandlægeydelser.  
 *Stk. 3.* Personaleforbruget i teknisk-administrative funktioner anses som inkluderet i stk. 1, og beregnes ikke særskilt.

*Stk. 4.* Taksterne i stk. 2, gælder for hverdage mellem kl. 08.00 til 16.00. Taksterne

forhøjes med 50 % på hverdage fra kl. 16.01 til 22.00 og lørdage fra kl. 08.00 til 22.00. Taksterne forhøjes med 100 % på hverdage fra kl. 22.01 til 07.59 samt søn- og helligdage.

*Betalingspligtig overnatning på Dronning Ingrids hospital, regionssygehuse, sundhedscentre og deres patienthoteller, Det grønlandske patienthjem, m.v.*

**§ 4**. Hvis der ydes betalingspligtige overnatninger til nære pårørende eller andre der følger med en patient, opkræves følgende takster:

1) Overnatning på Dronning Ingrids Hospital, Regionssygehuse og Sundhedscentre, Patienthoteller eller et andet af hospitalet anvist sted:

a) 625 kr. for voksne.

b) 380 kr. for børn under 12 år.  
2) Indkvartering på Det Grønlandske Patienthjem i Danmark eller et andet af patienthjemmet anvist sted:

a) 975 kr. for voksne.  
b) 710 kr. for børn under 12 år.

c) 7.000 kr. for lejlighed, pr. måned.

*Stk. 2.* Taksten for overnatninger på sundhedsvæsenets institutioner og patienthoteller, m.v. efter stk. 1, nr. 1 og nr. 2, inkluderer fuld kostforplejning under opholdet.

*Stk. 3.* Indkvartering i lejlighed i henhold til stk. 1, nr. 2, litra c inkluderer ikke forplejning. Såfremt der ønskes forplejning på Det Grønlandske Patienthjem kan morgenmad købes for henholdsvis 25 kr. for voksne og 10 kr. for børn under 12 år. For frokost og aftensmad er prisen 50 kr. pr. måltid for voksne og 25 kr. pr, måltid for børn under 12 år.

*Stk. 4.* Der kræves ikke betaling for indkvartering af børn mellem 0 og 2 år.

*Udbetaling af dagssats til indvkvarterede patienter andetsteds end Det Grønlandske Patienthjem*

**§ 5.** Ambulante patienter fra en anden by eller bygd, der har ret til fri kost og logi i henhold til bekendtgørelsen om ydelser ved undersøgelse og behandling uden for patientens hjemsted, kan efter omstændighederne få et tilbud om at vælge privat indkvartering mod udbetaling af en dagsats.

*Stk. 2.* Dagsatsen jf. stk. 1 fastsættes til 300 kr. og dækker alle udgifter til kost, logi og transport.

*Stk . 3.* Ved indkvartering på hotel inklusive morgenmad i regi af Det Grønlandske Patienthjem udbetales dagssatsen for forplejning til borgerne på 220 kr. pr. person pr døgn som dækker udgifter til frokost, aftensmad og kaffe, the m.v.

*Ortopædisk fodtøj*

**§ 6.** Egenbetalingsandelen til et sæt lægeordineret ortopædisk fodtøj fastsættes til 550 kr.

*Tilskud til kontaktlinser og brilleglas*

**§ 7.** Tilskuddet til patienten ved lægeordination af brilleglas og kontaktlinser, fastsættes:  
1) For hårde kontaktlinser til 810 kr. for begge øjne i 3 måneders periode.

2) Brilleglas med styrke op til +/- 5 og med bygningsfejl -2 til 700 kr. pr. glas.

3) Brilleglas med styrke over +/- 5 og/eller bygningsfejl -2 ydes tilskud 1.700 kr. pr. glas.

*Depositum for midlertidigt udlån af hjælpemidler*

**§ 8.** Der opkræves følgende depositum ved midlertidigt udlån af hjælpemidler:

1) 300 kr. for kørestol med eller uden elmotor.

2) 300 kr. for hospitalsseng med madras.

3) 100 kr. for øvrige hjælpemidler.

*Stk. 2.* Det modtagne depositum tilbagebetales såfremt det udlånte hjælpemiddel leveres tilbage i samme stand.

*Stk. 3.* Såfremt det udlånte hjælpemiddel ikke leveres tilbage i samme stand, som på udlånstidspunktet, kan sundhedsvæsenet gøre erstatningskrav gældende, svarende til værdiforringelsen af det udlånte hjælpemiddel.

*Betalingspligtige vaccinationer*

**§ 9.** Betalingspligtig medicin og vacciner betales efter dagspris plus 25% af vareprisen i overensstemmelse reglerne som fastsat i medfør af Landstingsforordning nr. 15 af 6. november 1997 om sundhedsvæsenets ydelser m.v.

*Eftersyn og genopfyldelse af medicinkister og lægemiddelbeholdning*

**§ 10.** Der fastsættes takst for eftersyn og genopfyldning af medicinkiste og lægemiddelbeholdninger. Når Sundhedsvæsenets medarbejdere foretager eftersyn og opfyldning opkræves indkøbsprisen på medicin og et administrationsbidrag på 100% af indkøbsprisen på medicin.

*Stk. 2.* I forbindelse med onshore og offshore aktiviteter skal der ske fuldstændig generhvervelse af medicinkister og lægemiddelbeholdninger, idet Sundhedsvæsenet ikke

foretager genopfyldning og eftersyn i disse tilfælde. Pris for generhvervelse af en ny medicinkiste og lægemiddelbeholdning udregnes efter gældende dagspris samt et administrationsgebyr på 100 % ad den gældende dagspris.

*Ambulant udredning og behandling, helbreds- og personundersøgelser, laboratorieydelser, erklæringer, attester m.v.*

**§ 11.** Betalingspligtige ydelser, som udføres af Sundhedsvæsenet til brug for offentlige myndigheder, offentlige institutioner, private institutioner, private personer, forsikringsselskaber m.m. afregnes efter time- og vareforbrug, dog undtaget de ydelser der specifikt nævnes under stk. 2.

*Stk. 2.*  Der fastsættes følgende takster for visse betalingspligtige ydelser, som udføres af sundhedsvæsenet til brug for offentlige myndigheder, offentlige institutioner, private institutioner, private personer, forsikringsselskaber mm.:

1) 2.170 kr. for laboratorieydelser pr. ydelse.

2) 2.700 kr. for vandkontrol pr. analyse.

3) 3.250 kr. for CT-scanning.

4) 10.800 kr. for MR-scanning.

5) 1.950 kr. for røntgenbilleder.

6) Indkøbspris + 25% af indkøbsprisen for medicinsalg.

*Stk. 3.*  Der opkræves ikke betaling for vandkontrol i Grønland, efter de til enhver tid gældende regler om vandkvalitet og tilsyn med vandforsyningsanlæg.

*Stk. 4.* Ydelser, der foretages i Danmark og det øvrige udland betales efter regning.

*Salg af ydelser*

**§ 12.** Der fastsættes følgende takster for kost, der leveres fra sundhedsvæsenet:

1) 50 kr. for morgenmad.

2) 60 kr. for frokost, middag eller aften.

3) 170 kr. for kost for en hel dag svarende til 3 måltider.

*Stk. 2.* De i stk. l, nævnte takster finder kun anvendelse på måltider, der er tilberedt i Sundhedsvæsenets enheder. For måltider, der er tilberedt hos en leverandør til Sundhedsvæsenet, beregnes leverandørens dagspris.

**§ 13.** Der fastsættes følgende takster for sundhedsvæsenets salg af vaskeriydelser til offentlige institutioner:

1) 70 kr. for vask, pr. kg.

2) 50 kr. for strygetillæg, pr. kg.

**§ 14.** For kørselsydelser med chauffør, fastsættes en timetakst til 350 kr. pr. påbegyndte time.

*Stk. 2.* For kørsel med afdøde, beregnes efter den i stk. 1. fastsatte takst.

**§ 15.**  Satsen for administration af forsikringssager, herunder opkrævning af betaling af udenlandske patienter fastsættes til 350 kr. pr. påbegyndt time.

*Regulering af taksterne*

**§ 16.**  Bekendtgørelsens takster reguleres årligt efter satstilpasningsprocenten i henhold til Inatsisartutlov om en satstilpasningsprocent og om aktuel indkomst. Regulering af taksten på baggrund af satstilpasningsprocenten vil være gældende fra 1. januar det efterfølgende år.

*Ikrafttrædelses- og ophævelsesbestemmelser*

**§ 17*.*** Bekendtgørelsen træder i kraft den xx. xxx 2023.

*Stk. 2.* Samtidig ophæves cirkulære nr. 17 af 23. november 2017 om betaling for sundhedsvæsenets ydelser.

*Grønlands Selvstyre, den xx. xxx 2023*

**Agathe Fontain**

Naalakkersuisoq for Sundhed

/ Nike Berthelsen